Diari Oficial de la Generalitat Valenciana


Sumari del DOGV 8275, del 17-04-2018 (2018/3509)

Informació pública de l'aprovació inicial de la modificació puntual número 9 de l'homologació global de les normes subsidiàries.
--------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3509


Data del document
:   06-04-2018

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * administració local
    * pla d'urbanisme

Informació pública de l'aprovació inicial de la modificació puntual número 9 de l'homologació global de les normes subsidiàries. [2018/3509]  
El Ple de l'Ajuntament de Xeraco, en sessió de data 3 d'abril de 2018, va adoptar l'acord els pronunciaments del qual es detallen a continuació:  
«Primer. Aprovar inicialment la modificació puntual número 9 de l'homologació global de les normes subsidiàries de Xeraco, que té per objecte redistribuir les superfícies actuals d'equipament educatiu i zones verdes en l'illa del nucli urbà, que pertanyen a la xarxa secundària de dotacions públiques, per tal d'ajustar la qualificació del sòl necessari per a la reconstrucció del CEIP Joanot Martorell, cosa que suposa un intercanvi d'usos en zones contigües, i sotmetre la dita modificació a informació pública pel termini de quaranta-cinc dies (45), per mitjà de la inserció del corresponent edicte en el Diari Oficial de la Generalitat Valenciana i en premsa escrita de gran difusió en la localitat, així com en el tauler d'anuncis i en el portal de transparència de la seu electrònica de l'Ajuntament de Xeraco, www.xeraco.es  
  
Durant la informació pública es posarà a disposició del públic la versió inicial de la modificació i l'estudi d'avaluació ambiental i territorial estratègica i els anuncis hauran d'indicar l'adreça electrònica per a la seua consulta.  
A més, durant aquest termini qualsevol persona podrà consultar el document diligenciat de la modificació puntual en el Departament d'Urbanisme de l'Ajuntament de Xeraco (plaça de l'Església, 3, de Xeraco) en horari d'oficina (de 09.00 a 14.00 hores, de dilluns a divendres), als efectes de poder presentar les al·legacions que consideren oportunes.  
  
Segon. Suspendre l'atorgament de les llicències urbanístiques en la zona afectada per la modificació i possibilitar només la concessió de llicències per a actuacions compatibles amb l'antiga i la nova ordenació.»  
  
I perquè així conste i tinga els efectes oportuns, expedisc el present certificat, per ordre i amb el vistiplau de la primera tinent d'alcalde, fent ús de la delegació temporal de funcions de l'Alcaldia atorgada per la Resolució número 377/2018, de 3 d'abril, amb l'advertiment que encara no ha estat aprovada l'acta corresponent i a reserva dels termes que resulten de l'aprovació.  
Cosa que es publica perquè se'n prenga coneixement i als efectes oportuns.  
  
Xeraco, 6 d'abril de 2018.- La regidora delegada d'Hisenda, Patrimoni, Urbanisme, Participació i Modernització: Jacinta Rubio Rodrigo.